CELEX: 32014R0484
Language: et
Date: 2014-05-12 00:00:00
Title: Komisjoni rakendusmäärus (EL) nr 484/2014, 12. mai 2014 , millega sätestatakse rakenduslikud tehnilised standardid seoses keskse vastaspoole hüpoteetilise kapitaliga vastavalt Euroopa Parlamendi ja nõukogu määrusele (EL) nr 648/2012  EMPs kohaldatav tekst

13.5.2014   
            
            
               ET
            
            
               Euroopa Liidu Teataja
            
            
               L 138/57
            
         KOMISJONI RAKENDUSMÄÄRUS (EL) nr 484/2014,
   12. mai 2014,
   millega sätestatakse rakenduslikud tehnilised standardid seoses keskse vastaspoole hüpoteetilise kapitaliga vastavalt Euroopa Parlamendi ja nõukogu määrusele (EL) nr 648/2012
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 4. juuli 2012. aasta määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta, (1) eriti selle artikli 50a lõike 4 kolmandat lõiku ja artikli 50c lõike 3 kolmandat lõiku,
   ning arvestades järgmist:
   
               (1)
            
            
               Euroopa Parlamendi ja nõukogu määruse (EL) nr 575/2013 (2) kohaselt esitavad liidus asutatud krediidiasutused ja investeerimisühingud praegu oma omavahendite nõuete järgimise kohta aruandeid kord kvartalis. Selleks et vähendada krediidiasutustele ja investeerimisühingutele kehtestatud aruandekuupäevade ning kesksetele vastaspooltele hüpoteetilise kapitali arvutamise ja sellega seotud teabe edastamiseks kehtestatud kuupäevade vahelisi erinevusi, peaksid kesksetele vastaspooltele kehtestatud edastatava teabe kuupäevad hõlmama vähemalt aruandekuupäevi, mis on kehtestatud juba krediidiasutustele ja investeerimisühingutele. Hüpoteetilise kapitaliga seotud teabe sagedasem esitamine võtaks arvesse ka asjaolu, et kolmandates riikides asutatud kliirivatel liikmetel võivad olla erinevad teabe esitamise kuupäevad. Lisaks võib esineda suuri erinevusi omavahendite nõuetes ning selleks, et kliirivatel liikmetel ja nende pädevatel asutustel oleks ajakohastatud teave nende nõuete kohta, võivad nad soovida jälgida neid riskipositsioone sagedamini kui kord kvartalis.
            
         
               (2)
            
            
               Tavaolukorras ei peaks kesksete vastaspoolte teabe esitamise kuupäevad olema rohkem kui nädal pärast arvutamise kuupäeva. Nädal on piisav selleks, et kesksed vastaspooled saaksid enne nõutud andmete esitamist teha kõik sisemised kontrollid ja vajaliku heakskiitmise protsessi. Kui keskne vastaspool töötab välja täielikult automatiseeritud süsteemi, võib teabe esitamise kuupäev olla arvutamise kuupäeva lähedal. Praegu ei pruugi kesksetel vastaspooltel siiski olla suutlikust, et teha kogu protsess selle aja jooksul, ning seepärast võib neil olla vaja esmalt arendada oma sisemisi protsesse ja infrastruktuuri, et see võimalik oleks. Eelnevat arvesse võttes tuleks kehtestada üleminekusäte, et anda kesksetele vastaspooltele piisavalt aega vajalike sisemiste protsesside ja infrastruktuuride arendamiseks ning samal ajal hakata edastama hüpoteetilise kapitaliga seotud teavet nende kliirivatele liikmetele.
            
         
               (3)
            
            
               Määruse (EL) nr 648/2012 kohaselt kaetaks kliiriva liikme poolt kohustuste mittetäitmisega seotud kahjud esmalt kohustusi mittetäitva liikme enda alustamise tagatisega ja tagatisfondi osamaksuga. Kui need ei ole piisavad, kaetakse kahju eelrahastatud rahalistest vahenditest, mille kesksed vastaspooled on maksnud oma vastavatesse tagatiskaskaadidesse, ning oma lepingulisi kohustusi täitvate liikmete eelrahastatud tagatisfondi osamaksudest. Kõnealusel perioodil tuleks teabe esitamise sagedust suurendada, et ülejäänud kohustusi täitvad kliirivad liikmed ja pädevad asutused saaksid hüpoteetilise kapitali kohta pidevalt ajakohastatud teavet, mida on vaja kliirivate liikmete omavahendite nõuete arvutamiseks. Kesksetel vastaspooltel peaks olema tehniline suutlikkus ja sisemised protsessid, et arvutada hüpoteetiline kapital ja esitada sellega seotud teave kõnealustes stressiolukordades.
            
         
               (4)
            
            
               Vastavalt määrusele (EL) nr 648/2012 peab keskne vastaspool taastama oma eelrahastatud enda rahalised vahendid tagatiskaskaadis ühe kuu jooksul. Seepärast peaks arvutuste ja teabe esitamise sagedus sellistes olukordades olema tavalisest suurem. Hüpoteetilise kapitaliga seotud teabe igapäevane esitamine ei pruugi olla väga otstarbekas, sest kahju kogusumma kindlakstegemine pärast kliiriva liikme kohustuste mittetäitmist võib võtta aega. Arvestades paljude eri stsenaariumide võimalikkust, peaks pädevatel asutustel olema ka võimalus nõuda stressiperioodidel sagedasemat teabe esitamist, tuginedes olukorra hinnangule, milles tuleks arvesse võtta kesksel vastaspoolel kasutada olevate eelrahastatud rahaliste vahendite (nii keskse vastaspoole enda kui ka kliirivate liikmete sisse makstud) tegelikku või prognoositavat kasutamise taset. Suuremat sagedust tuleks kohaldada seni, kuni nende vahendite tase vastab taas asjaomaste õigusaktidega nõutud tasemele.
            
         
               (5)
            
            
               Teabe sage esitamine stressiperioodidel võib olla äsja kehtestatud teabe esitamise nõude tõttu koormav. Selle tehniline rakendamine võib tekitada vähemalt mõnele kesksele vastaspoolele probleeme. Selle leevendamiseks on asjakohane kehtestada teabe sagedasema esitamise nõude kohaldamiseks hilisem kuupäev. See võimaldab kesksetel vastaspooltel parandada oma sisemisi protsesse ning täiustada oma süsteeme.
            
         
               (6)
            
            
               Käesoleva määruse sätted on omavahel tihedalt seotud, kuna käsitlevad keskse vastaspoole hüpoteetilise kapitali arvutamist ja selle kohta teabe esitamist. Selleks et tagada kõnealuste samal ajal jõustuvate sätete omavaheline kooskõla ning anda neist tulenevaid kohustusi täitvatele isikutele põhjalik ülevaade neist ja terviklik juurdepääs neile, on soovitav sätestada kõik määrusega (EL) nr 648/2012 ette nähtud asjaomased rakenduslikud tehnilised standardid ühes määruses.
            
         
               (7)
            
            
               Käesolev määrus põhineb rakenduslike tehniliste standardite eelnõul, mille Euroopa Pangandusjärelevalve esitas komisjonile.
            
         
               (8)
            
            
               Euroopa Pangandusjärelevalve on läbi viinud avatud avaliku konsultatsiooni käesoleva määruse aluseks oleva rakenduslike tehniliste standardite eelnõu kohta, analüüsinud võimalikku asjaomast kulu ja kasu ning küsinud arvamust Euroopa Parlamendi ja nõukogu määruse (EL) nr 1093/2010 (3) artikli 37 kohaselt loodud pangandussektori sidusrühmade kogult,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 648/2012 artikli 50a lõikes 3 nõutud arvutuse sagedus ja kuupäevad
   1.   Määruse (EL) nr 648/2012 artikli 50a lõikes 3 osutatud arvutus tehakse kord kuus, välja arvatud juhul, kui kasutatakse käesoleva määruse artikli 3 lõikes 1 sätestatud kaalutlusõigust, mille korral arvutamise sagedus on kord nädalas või kord päevas.
   2.   Kui lõikes 1 osutatud arvutust tehakse sagedusega kord kuus, kohaldab keskne vastaspool mõlemat järgmist nõuet:
   
               a)
            
            
               kõnealune arvutus tehakse järgmiste kuupäevade (esitatava teabe kuupäevad) seisuga:
               31. jaanuar, 28. veebruar (või liigaastal 29. veebruar), 31. märts, 30. aprill, 31. mai, 30. juuni, 31. juuli, 31. august, 30. september, 31. oktoober, 30. november, 31. detsember;
            
         
               b)
            
            
               päevad, mil keskne vastaspool selle arvutuse teeb (arvutamise kuupäevad), on vastavalt:
               1. veebruar, 1. märts, 1. aprill, 1. mai, 1. juuni, 1. juuli, 1. august, 1. september, 1. oktoober, 1. november, 1. detsember, 1. jaanuar.
            
         3.   Kui lõikes 1 osutatud sageduseks on kord nädalas või kord päevas, peab esimese arvutuse tegemise kuupäev olema päev pärast seda, mil pädev asutus esitas nõudmise. Esimene esitatava teabe kuupäev on päev, mil pädev asutus nõudmise esitas. Järgnevate arvutuste puhul on esitatava teabe kuupäev päev enne arvutamise kuupäeva. Kui arvutus tehakse kord nädalas, peab arvutamise kuupäevade vahele jääma viis tööpäeva.
   4.   Kui arvutamise kuupäev on riigipüha, laupäev või pühapäev, tehakse arvutus sellele järgneval tööpäeval.
   Artikkel 2
   Määruse (EL) nr 648/2012 artikli 50c lõikes 2 ja artikli 89 lõikes 5a nõutud teabe esitamise sagedus, kuupäevad ja ühtne vorm
   1.   Määruse (EL) nr 648/2012 artikli 50c lõikes 2 ning vajaduse korral määruse (EL) nr 648/2012 artikli 89 lõike 5a kolmandas lõigus nõutud teabe esitamine toimub kord kuus, välja arvatud juhul, kui kasutatakse käesoleva määruse artikli 3 lõikes 1 sätestatud kaalutlusõigust, mille korral teabe esitamise sagedus on kord nädalas või kord päevas.
   2.   Kui lõike 1 kohane teabe esitamine toimub kord kuus, on teabe esitamise kuupäev viis tööpäeva alates artiklis 1 sätestatud arvutamise kuupäevast või võimaluse korral veelgi varasem.
   3.   Kui lõike 1 kohane teabe esitamine toimub kord päevas või kord nädalas, on teabe esitamise kuupäev arvutamise kuupäevale järgnev päev.
   4.   Kui teabe esitamise kuupäev on riigipüha, laupäev või pühapäev, esitatakse teave sellele järgneval tööpäeval.
   5.   Keskne vastaspool kasutab lõikes 1 osutatud teabe esitamiseks I lisas esitatud vormi („Hüpoteetilise kapitaliga seotud teave”), mis on täidetud vastavalt II lisas sätestatud juhistele („Hüpoteetilise kapitaliga seotud teabe esitamise juhised”).
   Artikkel 3
   Tingimused, mille korral võib arvutamise ja teabe esitamise sagedust suurendada vastavalt määruse (EL) nr 648/2012 artikli 50a lõikele 3 ja artikli 50c lõikele 2
   1.   Kliiriva liikmena tegutseva krediidiasutuse või investeerimisühingu pädevad asutused võivad nõuda mis tahes keskselt vastaspoolelt, milles asjaomane krediidiasutus või investeerimisühing tegutseb kliiriva liikmena, et ta teeks artikli 1 lõikes 1 osutatud arvutuse ja esitaks artikli 2 lõikes 1 osutatud teabe kas kord päevas või kord nädalas ühel järgmisest juhtudest:
   
               a)
            
            
               kui pärast ühe kliiriva liikme kohustuste mittetäitmist on keskne vastaspool kohustatud kasutama mis tahes osa eelrahastatud rahalistest vahenditest, mille ta maksis tagatiskaskaadi, vastavalt määruse (EL) nr 648/2012 artiklile 43;
            
         
               b)
            
            
               kui pärast ühe kliiriva liikme kohustuste mittetäitmist on keskne vastaspool kohustatud kasutama kohustusi täitvate kliirivate liikmete tagatisfondi tehtud makseid vastavalt määruse (EL) nr 648/2012 artiklile 42.
            
         2.   Pädevad asutused võtavad lõikes 1 sätestatud sageduste kord päevas ja kord nädalas vahel valiku tegemisel aluseks eelrahastatud rahaliste vahendite kasutamise tegeliku või prognoositava taseme.
   3.   Kui pädevad asutused nõuavad keskselt vastaspoolelt vastavalt lõike 1 punktile a suurema sagedusega arvutamist ja teabe esitamist, kohaldatakse suuremat sagedust seni, kuni eelrahastatud rahalised vahendid, mille keskne vastaspool maksis tagatiskaskaadi, on taastatud komisjoni delegeeritud määruse (EL) nr 153/2013 (4) artiklis 35 sätestatud tasemel.
   4.   Kui pädevad asutused nõuavad keskselt vastaspoolelt vastavalt lõike 1 punktile b suurema sagedusega arvutamist ja teabe esitamist, kohaldatakse suuremat sagedust seni, kuni kohustusi täitvate keskse vastaspoole kliirivate liikmete tagatisfondi tehtud osamaksude tase on taas saavutanud määruse (EL) nr 648/2012 artiklis 42 sätestatud taseme.
   Artikkel 4
   Üleminekusätted
   Erandina artikli 2 lõikest 2 edastavad kesksed vastaspooled käesoleva määruse kohaldamise kuupäevast kuni 31. detsembrini 2014 kõnealuses lõikes osutatud teabe hiljemalt viisteist tööpäeva pärast esitatava teabe kuupäeva või võimaluse korral varem.
   Artikkel 5
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 2. juunist 2014, välja arvatud artikli 1 lõige 3, artikli 2 lõige 3 ja artikkel 3, mida kohaldatakse alates 1. jaanuarist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. mai 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 201, 27.7.2012, lk 1.
   
      (2)  Euroopa Parlamendi ja nõukogu määrus (EL) nr 575/2013, 26. juuni 2013, krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT L 176, 27.6.2013, lk 1).
   
      (3)  Euroopa Parlamendi ja nõukogu määrus (EL) nr 1093/2010, 24. november 2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).
   
      (4)  Komisjoni delegeeritud määrus (EL) nr 153/2013, 19. detsember 2012, millega täiendatakse Euroopa Parlamendi ja nõukogu määrust (EL) nr 648/2012 seoses regulatiivsete tehniliste standarditega, mis käsitlevad kesksete vastaspoolte suhtes kohaldatavaid nõudeid (ELT L 52, 23.2.2013, lk 41).
   
      I LISA
      Hüpoteetilise kapitaliga seotud teave
      
                  ID
               
               
                  Kirje
               
               
                  Viited õigussätetele
               
               
                  Summa
               
            
                  10
               
               
                  Keskne vastaspool
               
               
                  —
               
               
                   
               
            
                  20
               
               
                  Tagatisfondi tunnus
               
               
                  Määruse (EL) nr 648/2012 artikli 50c lõige 1
               
               
                   
               
            
                  30
               
               
                  Arvutamise kuupäev
               
               
                  Komisjoni rakendusmääruse (EL) nr 484/2014 artikli 1 lõige 2
               
               
                   
               
            
                  40
               
               
                  Hüpoteetiline kapital (KCCP)
               
               
                  Määruse (EL) nr 648/2012 artikli 50c lõike 1 punkt a
               
               
                   
               
            
                  50
               
               
                  Eelrahastatud osamaksude summa (DFCM)
               
               
                  Määruse (EL) nr 648/2012 artikli 50c lõike 1 punkt b
               
               
                   
               
            
                  60
               
               
                  Nende eelrahastatud rahaliste vahendite summa, mille kasutamist temalt nõutakse enne ülejäänud kliirivate liikmete poolt tagatisfondi tehtud osamaksude kasutamist (DFCCP)
               
               
                  Määruse (EL) nr 648/2012 artikli 50c lõike 1 punkt c
               
               
                   
               
            
                  70
               
               
                  Kliirivate liikmete koguarv (N)
               
               
                  Määruse (EL) nr 648/2012 artikli 50c lõike 1 punkt d
               
               
                   
               
            
                  80
               
               
                  Kontsentratsioonitegur (β)
               
               
                  Määruse (EL) nr 648/2012 artikli 50c lõike 1 punkt e
               
               
                   
               
            
                  90
               
               
                  Alustamise tagatise kogusumma
               
               
                  Määruse (EL) nr 648/2012 artikli 89 lõike 5a kolmas lõik
               
               
                   
               
            
   
      II LISA
      HÜPOTEETILISE KAPITALIGA SEOTUD TEABE ESITAMISE JUHISED
      1.   Käesolev lisa sisaldab täiendavaid juhiseid I lisas esitatud tabeli täitmiseks.
      ÜLDISED JUHISED
      2.   Sagedus
      2.1.   Vorm esitatakse sagedusega, mis on kindlaks määratud käesoleva määruse artiklis 1.
      3.   Teabe esitamise kuupäevad
      3.1.   Teabe esitamise kuupäevad on sätestatud artiklis 2.
      VORMIDE TÄITMISE JUHISED
      4.   Märgi põhimõtted
      4.1.   Kõik summad esitatakse positiivsete arvudena.
      4.2.   Vormide täitmisel tuleb arvesse võtta järgmisi vorminguid ja viiteid õigussätetele.
      
                  Vormi ID
               
               
                  Juhised
               
            
                  10
               
               
                  
                     Keskse vastaspoole nimi
                  
               
            
                  Vorming
               
               
                  Tekst, tähemärkide arv ei ole piiratud
               
            
                  20
               
               
                  
                     Tagatisfondi tunnus
                  
               
            
                  Viited õigussätetele
               
               
                  Määruse (EL) nr 648/2012 artikli 50c lõige 1
               
            
                  Juhis
               
               
                  Kui vastavalt artikli 50c lõikele 1 on kesksel vastaspoolel rohkem kui üks tagatisfond, esitab ta kõnealuse lõike esimese lõigu kohase teabe iga tagatisfondi kohta eraldi.
               
            
                  Vorming
               
               
                  Tekst, tähemärkide arv ei ole piiratud
               
            
                  Arvutus
               
               
                  Puudub
               
            
                  30
               
               
                  
                     Arvutamise kuupäev
                  
               
            
                  Viited õigussätetele
               
               
                  Käesoleva määruse artikli 1 lõige 2
               
            
                  Märkus
               
               
                  Arvutamise kuupäev kooskõlas käesoleva määruse artikli 1 lõikega 2, sõltuvalt nõutud sagedusest.
               
            
                  Vorming
               
               
                  AAAA-KK-PP
                  Neljakohaline aastaarv, sidekriips, kahekohaline kuu, sidekriips, kahekohaline päev
               
            
                  Arvutus
               
               
                  Puudub
               
            
                  40
               
               
                  
                     Hüpoteetiline kapital (KCCP)
                  
               
            
                  Viited õigussätetele
               
               
                  Määruse (EL) nr 648/2012 artikli 50c lõike 1 punkt a
               
            
                  Juhised
               
               
                  Aruandlusvaluuta märgitakse, kasutades ISO 4217 kohast valuutakoodi, millele järgneb tühik ja summa. Arve võib ümardada, kuid ümardamisviga peab olema väiksem kui 1 %.
               
            
                  Vorming
               
               
                  ISO-kood summa
               
            
                  Arvutus
               
               
                  Hüpoteetiline kapital arvutatakse vastavalt määruse (EL) nr 648/2012 artikli 50a lõikele 2.
               
            
                  50
               
               
                  
                     Eelrahastatud osamaksude summa (DFCM)
                  
               
            
                  Viited õigussätetele
               
               
                  Määruse (EL) nr 648/2012 artikli 50c lõike 1 punkt b
               
            
                  Arvutus
               
               
                  Eelrahastatud osamaksud arvutatakse kliiriva liikme eelrahastatud osamaksude summana vastavalt määruse (EL) nr 575/2013 artikli 308 lõikele 2.
               
            
                  Juhised
               
               
                  Aruandlusvaluuta märgitakse, kasutades ISO 4217 kohast valuutakoodi, millele järgneb tühik ja summa. Arve võib ümardada, kuid ümardamisviga peab olema väiksem kui 1 %.
               
            
                  Vorming
               
               
                  ISO-kood summa
               
            
                  60
               
               
                  
                     Nende eelrahastatud rahaliste vahendite summa, mille kasutamist temalt nõutakse enne ülejäänud kliirivate liikmete poolt tagatisfondi tehtud osamaksude kasutamist (DFCCP)
                  
               
            
                  Viited õigussätetele
               
               
                  Määruse (EL) nr 648/2012 artikli 50c lõike 1 punkt c
               
            
                  Arvutus
               
               
                  Keskse vastaspoole kõikide kliirivate liikmete eelrahastatud osamaksude summa arvutatakse vastavalt määruse (EL) nr 575/2013 artikli 308 lõike 3 punktile c.
               
            
                  Juhised
               
               
                  Aruandlusvaluuta märgitakse, kasutades ISO 4217 kohast valuutakoodi, millele järgneb tühik ja summa. Arve võib ümardada, kuid ümardamisviga peab olema väiksem kui 1 %.
               
            
                  Vorming
               
               
                  ISO-kood summa
               
            
                  70
               
               
                  
                     Kliirivate liikmete koguarv (N)
                  
               
            
                  Viited õigussätetele
               
               
                  Määruse (EL) nr 648/2012 artikli 50c lõike 1 punkt d
               
            
                  Arvutus
               
               
                  Keskse vastaspoole kliirivate liikmete arv.
               
            
                  Vorming
               
               
                  Täisarv
               
            
                  80
               
               
                  
                     Kontsentratsioonitegur (β)
                  
               
            
                  Viited õigussätetele
               
               
                  Määruse (EL) nr 648/2012 artikli 50c lõike 1 punkt e
               
            
                  Arvutus
               
               
                  Kontsentratsioonitegur arvutatakse vastavalt määruse (EL) nr 648/2012 artikli 50d punktile c.
               
            
                  Juhised
               
               
                  Aruandlusvaluuta märgitakse, kasutades ISO 4217 kohast valuutakoodi, millele järgneb tühik ja summa. Arve võib ümardada, kuid ümardamisviga peab olema väiksem kui 1 %.
               
            
                  Vorming
               
               
                  ISO-kood summa
               
            
                  90
               
               
                  
                     Alustamise tagatise kogusumma
                  
               
            
                  Viited õigussätetele
               
               
                  Määruse (EL) nr 648/2012 artikli 89 lõike 5a kolmas lõik
               
            
                  Arvutus
               
               
                  Alustamise tagatise kogusumma, mille keskne vastaspool on saanud oma kliirivatelt liikmetelt, arvutatakse vastavalt delegeeritud määruse (EL) nr 153/2013 artiklitele 24–27.
               
            
                  Juhised
               
               
                  See teave esitatakse ainult vajaduse korral. Aruandlusvaluuta märgitakse, kasutades ISO 4217 kohast valuutakoodi, millele järgneb tühik ja summa. Arve võib ümardada, kuid ümardamisviga peab olema väiksem kui 1 %.
               
            
                  Vorming
               
               
                  ISO-kood summa